Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. Il-Kummissjoni Ewropea llum approvat ir-reġistrazzjoni ta’ tmien ismijiet ġodda ta’ prodotti mill-Kroazja, minn Franza, mill-Ġermanja, mill-Portugall u minn Spanja bħala Indikazzjonijiet Ġeografiċi Protetti (IĠP) u Denominazzjonijiet ta’ Oriġini Protetta (DOP). Ir-reġistrazzjoni bħala Indikazzjoni Ġeografika (IĠ) tagħti protezzjoni wiesgħa għall-ismijiet irreġistrati, filwaqt li tiffunzjona bħala dritt ta’ proprjetà intellettwali għall-prodotti ta’ oriġini ġeografika speċifika u li jkollhom kwalitajiet jew reputazzjoni minħabba dik l-oriġini. L-ismijiet irreġistrati jgawdu minn protezzjoni kontra kwalunkwe użu ħażin, imitazzjoni jew evokazzjoni ta’ isimhom. It-tmien prodotti li żdiedu llum huma: B’dawn it-tmien ismijiet ġodda, l-għadd ta’ ismijiet ta’ prodotti tal-ikel protetti żdied għal 1349 (DOP, IĠP u Speċjalitajiet Tradizzjonali Garantiti flimkien). L-inbejjed, l-inbejjed aromatizzati u l-ispirti huma protetti wkoll b’iżjed minn 2090 isem irreġistrat. Il-Kummissarju Hogan illum ikkummenta: “Iż-żieda ta’ dawn it-tmien prodotti ġodda minn ħames Stati Membri fir-reġistri tal-IĠP u tad-DOP turi l-interess kbir fis-sistema tagħna ta’ Indikazzjonijiet Ġeografiċi u l-valur tagħha. Dejjem iqawwilna qalbna meta naraw li l-ikel Ewropew ta’ kwalità għolja jikseb ir-rikonoxximent li jistħoqqlu. Huwa interessanti wkoll li wieħed jara l-firxa ta’ prodotti li qed jiġu miżjuda fir-reġistri llum il-ġurnata. L-IĠ iżidu l-valur ta’ prodotti ta’ kwalità għolja għall-benefiċċju tal-bdiewa u tal-produtturi tal-ikel Ewropej. L-importanza tagħhom tispikka fil-prijorità għolja li nagħtu għall-protezzjoni tagħhom fin-negozjati kummerċjali internazzjonali.” Fl-2010, il-valur tal-bejgħ tal-IĠ kien jirrappreżenta €54.3 biljun għall-kategoriji kollha (il-prodotti agrikoli, l-inbejjed, l-inbejjed aromatizzati u l-ispirti). Dan jirrappreżenta qrib is-6 % tas-settur agroalimentari u tax-xorb. Permezz ta’ ftehimiet kummerċjali, jiġu offruti possibbiltajiet għall-protezzjoni tal-IĠ tal-UE f’pajjiżi terzi, filwaqt li l-prodotti ta’ kwalità b’potenzjal qawwi ta’ esportazzjoni jingħataw introduzzjoni iktar faċli fis-swieq internazzjonali, jew għal dawk li huma diġà preżenti fis-suq, saħansitra jingħataw il-possibbiltà li jespandu n-negozju tagħhom. Fl-2010, 15 % tal-ikel u tax-xorb esportati lejn pajjiżi terzi kienu prodotti IĠ. L-introduzzjoni ta’ IĠ tagħti spinta lill-introjtu tal-bdiewa u tgħin biex tmantni lill-popolazzjoni f’żoni iktar żvantaġġati jew remoti billi tippromwovi l-ekonomija rurali. Din iżżid ukoll il-valur tas-suq tal-prodotti tal-operaturi ekonomiċi, billi tiggarantixxi li l-prodotti jkunu jistgħu jiġu distinti minn prodotti simili u minn prodotti oħra tal-ikel. Barra minn hekk, bis-saħħa tal-introduzzjoni ta’ din id-denominazzjoni, il-konsumaturi se jkunu jistgħu jagħmlu għażliet iżjed infurmati abbażi ta’ tagħrif ċar dwar il-karatteristiċi speċifiċi tal-prodotti li jixtru. Denominazzjoni ta’ Oriġini Protetta (DOP) Indikazzjoni Ġeografika Protetta (IĠP) Għal iżjed tagħrif Il-paġni web dwar prodotti ta’ kwalità Il-bażi ta’ dejta DOOR ta’ prodotti agrikoli protetti Il-bażi ta’ dejta E-BACCHUS ta’ nbejjed protetti Fuq il-midja soċjali: #EU_GI